**EDASIMÜÜGILEPING**

\_\_\_\_.\_\_\_\_.\_\_\_\_\_\_. a. *[kuupäev]*

\_\_\_\_\_\_\_\_\_\_\_\_\_ *[tootja nimi]*, registrikood \_\_\_\_\_\_\_\_\_\_\_, asukoht \_\_\_\_\_\_\_\_\_\_\_, keda esindab juhatuse liige \_\_\_\_\_\_\_\_\_\_\_, isikukood \_\_\_\_\_\_\_\_\_\_\_ (edaspidi nimetatud „**Tootja**“[[1]](#footnote-1))

ja

\_\_\_\_\_\_\_\_\_\_\_\_\_ *[edasimüüja nimi]*, registrikood \_\_\_\_\_\_\_\_\_\_\_, asukoht \_\_\_\_\_\_\_\_\_\_\_, keda esindab juhatuse liige \_\_\_\_\_\_\_\_\_\_\_, isikukood \_\_\_\_\_\_\_\_\_\_\_ (edaspidi nimetatud „**Edasimüüja**“),

edaspidi nimetatud „**Pool**“või ühiselt „**Pooled**“,

sõlmisid käesoleva lepingu alljärgnevas (edaspidi „**Leping**“):

1. **Tooted ja territoorium**
2. Tootja annab ja edasimüüja saab õiguse turustada ja müüa alljärgnevaid tooteid (edaspidi nimetatud „**Toode**“ või „**Tooted**“):
	* 1. \_\_\_\_\_\_\_\_\_\_\_\_\_\_\_\_\_\_ *[toote nimetus].*
	1. Toodete täpsed kirjeldused ja omadused on välja toodud Lepingu juurde kuuluvas toodete kirjelduses (Lisa 1)[[2]](#footnote-2).
	2. Edasimüüjal on õigus Tooteid turustada ja müüa \_\_\_\_\_\_\_\_\_\_\_\_ *[territoorium, nt Eesti Vabariik]*[[3]](#footnote-3) (edaspidi nimetatud „**Territoorium**“).
3. **Edasimüüja õigused ja kohustused**
	1. Edasimüüja ostab Tootjalt Tooteid enda nimel ja kulul, tegutsedes nii Tootja kui klientide suhtes iseseisva ettevõtjana. Edasimüüja nõustub tegema kõik temast sõltuva Toodete müügi edendamiseks Territooriumil ja kaitsma Tootja huve vastutustundlikule ettevõtjale omase hoolsusega.
	2. Edasimüüja kohustub väljaspool Territooriumi Toodetega mitte teostama aktiivset müügitegevust (näiteks agentide, filiaalide või edasimüügikohtade asutamise kaudu).
	3. Edasimüüjal on õigus vabalt kehtestada Toodete edasimüügi hinnad.[[4]](#footnote-4)
	4. Edasimüüjal on õigus enda kulul teha Territooriumil Toodete müügi edendamiseks reklaami.
	5. Edasimüüja müüb punktis 1.1 nimetatud Tooteid Tootja kaubamärgiga originaalpakendis.
	6. Edasimüüjal on õigus kasutada Tootja kaubamärke, ärinimesid või muid sümboleid üksnes Toodete reklaamimiseks ja identifitseerimiseks.
	7. Edasimüüja kohustub mitte registreerima enda nimele Tootjale kuuluvat kaubamärki, ärinime, sümbolit ega õigust ega nendega sarnanevaid märke, tähiseid ja nimesid.
	8. Edasimüüja kohustub Tootjat teavitama:
		1. Territooriumil rakendatavatest ning Toodetele kohalduvatest seadustest ja eeskirjadest (nt märgistus, tehnilised spetsifikatsioonid, ohutusnõuded jne);
		2. Edasimüüja tegevust puudutavatest seadustest ja eeskirjadest, kuivõrd need on Tootja jaoks olulised.
4. **Tootja õigused ja kohustused**
	1. Tootja kinnitab kõik tellimused ja tarnib kõik tellitud Tooted vastavalt nende saadavusele ja tingimusel, et Toodete eest on nõuetekohaselt tasutud. Tootja kohustub tegema kõik temast oleneva kinnitatud tellimuste täitmiseks.
	2. Toodete müümisel Edasimüüjale juhindutakse Tootja üldistest müügitingimustest või konkreetsete Toodete tellimisel poolte vahel sõlmitud müügilepingutest.
	3. Tootjal on õigus ise müüa Tooteid klientidele Territooriumil ja väljaspool Territooriumi, kaasa arvatud internetikeskkonnas.
	4. Tootjal on õigus määrata Toodete turustamiseks ja müümiseks Territooriumil ka teisi edasimüüjaid.
	5. Edasimüüja nõudmisel kohustub Tootja esitama Edasimüüjale Toodete kohta käivad vastavustunnistused, vastavussertifikaadid ning tootekirjeldused[[5]](#footnote-5). Tootja lisab Toodetele kasutustingimused ilma Edasimüüja nõudmiseta, kui Toodetele on kasutustingimuste lisamine õigusaktide kohaselt kohustuslik.
	6. *[Vajadusel lisada:]* Tootja annab Edasimüüja käsutusse müügimaterjali Toodete reklaamimiseks Territooriumil.[[6]](#footnote-6)
5. **Toodete tellimine ja nende eest tasumine**
	1. Edasimüüjale kehtib toodete ostmisel hinnakiri, mis on lisatud käesolevale lepingule (Lisa 2). Hinnakirja muutmisel kohustub Tootja Edasimüüjat muudatustest vähemalt 30 päeva ette teatama. Eripakkumiste puhul või Toodete puhul, mille hind ei ole hinnakirjas kajastatud, lepivad Pooled Toote hinna eraldi kokku vähemalt kirjalikku taasesitamist võimaldavas vormis.[[7]](#footnote-7)
	2. Toodete tellimine toimub Edasimüüja poolt Tootjale esitatud tellimuse esitamisel. Tellimuses nimetab Edasimüüja tellitavate Toodete nomenklatuuri, koguse, soovitava tarneaja ja soovitud Toodete üleandmise-vastuvõtmise koha. Tellimus saadetakse Tootja e-posti aadressile \_\_\_\_\_\_\_\_\_\_\_\_\_\_ *[e-posti aadress]*.
	3. Edasimüüja võib tellimuse tagasi võtta kuni tellimuse kinnitamiseni Tootja poolt, esitades selle kohta Tootjale kirjalikku taasesitamist võimaldavas vormis teate. Tellimuse kinnitamise järgselt on Tootja kohustatud tellimuse täitma ning Edasimüüja on kohustatud tellimuse täitmisena üleantavad Tooted vastu võtma ja nende eest Lepingus kokkulepitud tingimustel tasuma.[[8]](#footnote-8)
	4. Tootja kohustub 5 tööpäeva[[9]](#footnote-9) jooksul tellimuse kättesaamisest tellimuse kinnitama või sellest keelduma. Kinnituse/keeldumise teade saadetakse Edasimüüjale kirjalikku taasesitamist võimaldavas vormis. Kui Tootja tellimust ei kinnita, eeldatakse, et Tootja on tellimusest keeldunud.[[10]](#footnote-10)
	5. Kui Tootjal on võimalik tellimus täita tellimuses toodud tingimustest erinevatel tingimustel, esitab Tootja Edasimüüjale ettepaneku tellimuse täitmise tingimuste muutmiseks. Edasimüüja teatab Tootjale tellimuse muudatustega nõustumisest või mittenõustumisest 5 tööpäeva[[11]](#footnote-11) jooksul alates Edasimüüja poolt tellimuse muudatuste kättesaamisest. Kui Edasimüüja tellimuse muudatuste ettepanekuga 5 tööpäeva jooksul ei nõustu, siis loetakse, et Edasimüüja on tellimusest loobunud ning Tootja ei võta tellimust täitmiseks.
	6. Tellimuse kinnitamise järgselt väljastab Tootja Edasimüüjale arve, kus on märgitud Toodete nomenklatuur, kogus, tarneaeg ja muud vajalikud andmed.
	7. Edasimüüja tasub tellitud Toodete eest Tootja poolt esitatud arve alusel ning arvel toodud tähtajaks. Arve loetakse tasutuks, kui tasumisele kuuluv summa on täielikult laekunud Tootja arvel viidatud arveldusarvele. Tootja täidab tellimuse pärast arve tasumist.
	8. Arve tasumisega viivitamisel on Edasimüüja kohustatud maksma Tootjale viivist \_\_\_ % päevas[[12]](#footnote-12) iga maksmisega viivitatud päeva eest tasumisele kuuluvalt summalt.
6. **Toodete üleandmine ja vastavus lepingutingimustele**
	1. Edasimüüja kohustub võtma Tooted vastu tellimuse kinnituses nimetatud ajal, kohas ja tingimustel.
	2. Toodete juhusliku hävimise ja kahjustumise riisiko läheb Edasimüüjale üle Toodete üleandmisega.
	3. Edasimüüjal on kohustus kontrollida Tooteid vahetult pärast nende kättesaamist ja teatada Tootjale Toodete mistahes lepingutingimustele mittevastavusest esimesel võimalusel, kuid mitte hiljem kui 10 päeva[[13]](#footnote-13) jooksul ajast, mil Edasimüüja Toodete puuduse avastab või oleks pidanud avastama.
	4. Tootjale edastatav teade puuduste kohta peab sisaldama puudustega Toodete nimetust, kogust, tellimuse numbrit ja kuupäeva ning puuduste kirjeldust.
	5. Kui puudused ei ole tingitud Edasimüüjast tingitud asjaolust, on Edasimüüjal õigus Tootjalt nõuda puuduste kõrvaldamist või Toodete asendamist. Kui Toodete puuduste kõrvaldamine ei ole võimalik, puudusi ei õnnestu mõistliku aja jooksul kõrvaldada või Tooteid ei saa asendada, on Edasimüüjal õigus Lepingust taganeda ja saada tagasi Toodete eest tasutud summa.
	6. Kui Edasimüüja ei teata Tootjale Toodete lepingutingimustele mittevastavusest õigeaegselt, ei või Edasimüüja Toodete lepingutingimustele mittevastavusele tugineda. Kui teatamata jätmine on mõistlikult vabandatav, võib Edasimüüja siiski lepingutingimustele mittevastavusele tuginedes alandada ostuhinda või nõuda, et Tootja hüvitaks tekitatud kahju, välja arvatud saamata jäänud tulu.
7. **Vastutus**
	1. Pooled vastutavad oma Lepingust tulenevate kohustuste rikkumise eest täies ulatuses ning kahju kannataval Poolel on õigus rikkumisest tekkinud kahjude täielikule hüvitamisele. Sellised kahjud hõlmavad nii otsese varalise kahju kui saamata jäänud tulu, lähtudes kahju kannatava Poole tulust, mis ta oleks Lepingu kohase täitmise korral saanud.
	2. Juhul kui Tootja ei anna Edasimüüjale Tooteid üle tellimuse kinnituses nimetatud ajal, kohas ja tingimustel, on Edasimüüjal õigus nõuda leppetrahvi tasumist, mille suuruseks on \_\_\_\_%[[14]](#footnote-14) toote müügihinnast iga üleandmisega viivitatud kalendripäeva eest, välja arvatud juhul, kui viivitus ei ole tingitud Tootjast tulenevast asjaolust.
	3. Juhul kui Edasimüüja rikub Lepingu punktides 1.3 ja 2.2 sätestatud tingimusi ning teostab aktiivset müügitegevust väljaspool Territooriumi, on Tootjal õigus nõuda leppetrahvi tasumist summas \_\_\_\_ eurot.
	4. Lepingu punktis 2.7. nimetatud kohustuse rikkumise korral on Edasimüüja kohustatud Tootjale tasuta üle andma rikkumise teel saadud intellektuaalse omandi ning välja andma intellektuaalse omandi kasutamise eest saadud tasu. Kõik intellektuaalse omandi omandamisega seotud kulud jäävad Edasimüüja kanda.
	5. Lepingust tuleneva kohustuse rikkumine on vabandatav, kui Pool rikkus kohustust vääramatu jõu tõttu. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks. Kui vääramatu jõu mõju on ajutine, on kohustuse rikkumine vabandatav üksnes aja vältel, mil vääramatu jõud kohustuse täitmist takistas.
8. **Lepingu kehtivus, muutmine ja lõpetamine**
	1. Leping jõustub selle allakirjutamisest Poolte poolt ja kehtib tähtajatult.[[15]](#footnote-15)
	2. Käesoleva lepingu tingimusi saab muuta üksnes poolte kirjalikul kokkuleppel.
	3. Poolel on õigus leping korraliselt igal ajal ja sõltumata põhjusest üles öelda, teatades sellest teisele poolele 2 kuud ette.
	4. Mõjuval põhjusel võib kumbki Pool Lepingu erakorraliselt üles öelda. Põhjus on mõjuv, kui selle esinemisel ei saa ülesütlemist soovivalt Poolelt kõiki asjaolusid arvestades ja mõlemapoolseid huvisid kaaludes eeldada, et ta Lepingu täitmist jätkab. Mõjuvaks põhjuseks on muuhulgas:
		1. teise Poole likvideerimine või pankrott;
		2. Lepingu punktide 1.3 ja 2.2 rikkumine Edasimüüja poolt;
		3. Lepingu punkti 2.7 rikkumine Edasimüüja poolt.[[16]](#footnote-16)
	5. Lepingu lõppemisel või lõpetamisel tagastab Edasimüüja Tootjale kogu info- ja reklaammaterjali ning muud Tootja poolt Lepingu täitmiseks Edasimüüjale üle antud asjad.
9. **Lõppsätted**
	1. Lepingu täitmisega Poolele teatavaks saanud mitteavalik informatsioon teise Poole kohta on konfidentsiaalne ega kuulu avaldamisele kolmandatele isikutele. Konfidentsiaalset informatsiooni võib kasutada üksnes Lepingu täitmise eesmärgil. Käesolevas punktis sätestatust kõrvalekaldumine on lubatud ainult õigusaktides ettenähtud juhtudel.
	2. Kõigi Lepinguga seonduvate küsimuste lahendamisele kohaldatakse Eesti Vabariigis kehtivat õigust.
	3. Lepingust tulenevad ja sellega seotud vaidlused püüavad Pooled lahendada läbirääkimiste teel. Kui vaidlust ei õnnestu lahendada Poolte läbirääkimiste teel, on Pooltel õigus pöörduda vaidluse lahendamiseks \_\_\_\_\_\_\_\_ *[Harju, Viru, Tartu või Pärnu]* maakohtusse.
	4. Kõik Lepinguga seotud teated ja tahteavaldused tuleb saata Poole Lepingus märgitud kontaktandmetele vähemalt kirjalikku taasesitamist võimaldavas vormis. Pooled kohustuvad tagama, et Lepingus märgitud kontaktandmed on õiged. Pool peab viivitamatult teatama teist Poolt, kui tema kontaktandmed on muutunud. Pool ei saa vastutusest vabanemiseks tugineda Lepingus märgitud ebaõigetele kontaktandmetele.
		1. Tootja kontaktandmed:

Vastutav isik: \_\_\_\_\_\_\_\_\_\_\_\_\_\_\_

E-post: \_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_

* + 1. Edasimüüja kontaktandmed:

Vastutav isik: \_\_\_\_\_\_\_\_\_\_\_\_\_\_\_

E-post: \_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_

* 1. Leping on koostatud kahes võrdset juriidilist jõudu omavas eksemplaris, millest kumbki Pool saab ühe.[[17]](#footnote-17)
	2. *[Vajadusel lisada:]* Leping on koostatud eesti ja \_\_\_\_\_\_\_\_ keeles. Vastuolu korral lähtutakse eestikeelsest sõnastusest.

**Lepingu juurde kuuluvad alljärgnevad lisad:**

**Lisa 1** – Toodete kirjeldus;

**Lisa 2** – Hinnakiri.

**Tootja Edasimüüja**

\_\_\_\_\_\_\_\_\_\_\_\_ *[nimi]*  \_\_\_\_\_\_\_\_\_\_\_\_ *[nimi]*

Juhatuse liige: \_\_\_\_\_\_\_\_\_\_\_\_ *[nimi]* Juhatuse liige: \_\_\_\_\_\_\_\_\_\_\_\_ *[nimi]*

*\_\_\_\_\_\_\_\_\_\_\_\_\_\_\_\_\_\_\_ [allkiri] \_\_\_\_\_\_\_\_\_\_\_\_\_\_\_\_\_\_\_ [allkiri]*

1. Vajadusel võib termini “tootja“ asemel lepingus vastavalt vajadusele läbivalt kasutada termineid „maaletooja“ või „hulgimüüja“. [↑](#footnote-ref-1)
2. Kui toote kohta kehtivad kindlad standardid või kui tooted on mujal (nt tootja veebileheküljel) detailselt kirjeldatud, siis võib lisa lisamise asemel viidata vastavale allikale. [↑](#footnote-ref-2)
3. Euroopa Liidu Lepingu artikli 81 lg 1 kohaselt on keelatud kõik sellised ettevõtjatevahelised kokkulepped, mis võivad mõjutada liikmesriikidevahelist kaubandust ning mille eesmärgiks või tagajärjeks on takistada, piirata või kahjustada konkurentsi ühisturu piires. Muuhulgas on sellisteks keelatud kokkulepeteks kokkulepped, millega piiratakse või jagatakse turge. Teatud juhtudel on edasimüügi lepingus territooriumi määramine siiski lubatav. **Et vältida konkurentsiõiguse reeglite rikkumist, on igal juhul soovitatav enne edasimüügilepingus territooriumi määramist konsulteerida juristi või advokaadiga, et välja selgitada, kas territooriumi piiramine edasimüügilepingus on kooskõlas kehtiva õigusega.** [↑](#footnote-ref-3)
4. Reeglina ei tohi tootja konkurentsireeglitest tulenevalt piirata edasimüüja õigust müügihinda ise määrata. Tootja võib müügihindade kohta soovitusi anda või maksimaalse müügihinna määrata, kuid soovitused ega maksimaalne hind ei tohi lepingu teiste tingimuste abil muutuda fikseeritud või minimaalseks müügihinnaks. **Kui Tootja soovib lepingus müügihinda ise määrata, on igal juhul soovitatav enne edasimüügilepingus müügihinna määramist konsulteerida juristi või advokaadiga, et välja selgitada, kas müügihinna määramine edasimüügilepingus on kooskõlas kehtiva õigusega.** [↑](#footnote-ref-4)
5. Vajadusel võib lisata viite, mis keeles peavad materjalid olema. [↑](#footnote-ref-5)
6. Lisaks müügimaterjalile võib antud punktis vajadusel välja tuua ka seadmed, mida tootja on edasimüüjale toodete reklaamimiseks andnud. [↑](#footnote-ref-6)
7. Hinnakirja ei pea lepingule lisada ning soovi korral võib punktis sätestada, et toote hind lepitakse poolte vahel vähemalt kirjalikku taasesitamist võimaldavas vormis kokku enne igat müüki. [↑](#footnote-ref-7)
8. Soovi korral võib kokku leppida ka, et tellimust on võimalik teatud perioodi jooksul pärast tootjapoolset kinnituse saamist ka tühistada. [↑](#footnote-ref-8)
9. Vajadusel võib päevade arvu muuta. [↑](#footnote-ref-9)
10. Soovi korral võib kokku leppida ka, et kui tootja tellimust ei kinnita, eeldatakse, et tellimus on vastu võetud. [↑](#footnote-ref-10)
11. Vajadusel võib päevade arvu muuta. [↑](#footnote-ref-11)
12. Seadus ega kohtupraktika majandus- ja kutsetegevuses sõlmitud viivisemäära kokkulepetele piiranguid otseselt ei sea, ent soovitatav on siiski ebamõistlikult suures viivisemääras mitte kokku leppida. Riigikohus on leidnud nt, et viivisemäär 0,2 % viivitatud summast päevas ei oleks seadusega vastuolus ka siis, kui tegemist oleks tüüptingimusega. [↑](#footnote-ref-12)
13. Vajadusel võib päevade arvu muuta. [↑](#footnote-ref-13)
14. Leppetrahvi võib määrata nii protsendi kui konkreetse summana. [↑](#footnote-ref-14)
15. Soovi korral võib sõlmida ka tähtajalise lepingu. Sellisel juhul tuleb lepingus täiendavalt sätestada, kas ja millistel tingimustel leping pikeneb. [↑](#footnote-ref-15)
16. Vajadusel võib siin loetleda veel olulisi tingimusi. [↑](#footnote-ref-16)
17. Lepingu digitaalsel allkirjastamisel punkt eemaldada. [↑](#footnote-ref-17)